ગાંધીનગર, 22 ઑક્ટોબર : આજે ગાંધીનગર સચિવાલયમાં ગુજરાતના મુખ્યમંત્રી નરેન્દ્ર મોદી અને બ્રિટિશ હાઇ કમિશનર જેમ્સ બેવન વચ્ચેની મુલાકાત અનેક મુદ્દે આશાસ્પદ બની રહી છે. આ મુલાકાતમાં નરેન્દ્ર મોદીએ બેવનને અમદાવાદમાં ડેપ્યુટી હાઇ કમિશનરની ઑફિસ સ્થાપવાની શક્યતા અંગે રજૂઆત કરી હતી. મોદીએ તેમને વાયબ્રન્ટ ગુજરાત સમિટ 2013માં ઉચ્ચ સ્તરીય પ્રતિનિધિ મંડળને મોકલવાનું આમંત્રણ પણ આપ્યું હતું.